**Az o, ó hang és az o, ó, O, Ó betű tanítása**

Óraterv

**Az óra cél- és feladatrendszere: o-ó, O-Ó”** hang- és betűtanulás. Hívókép: oroszlán, óra. Szóbeli szövegalkotás, mondatalkotás, szóbeli kifejezőkészség fejlesztése. Az „o-ó” hangok leválasztása a szó elejéről. Szógyűjtés „o-ó” hangokkal. .Az „o-ó” hangok ejtésének, az „o-ó, O-Ó”betűk alakjának megfigyelése. Az „o-ó” hangok hangoztatása; rövid–hosszú hangok megkülönböztetése. Auditív tagolás. Betűsor olvasása. A tanult mássalhangzók összeolvasása az „o-ó” betűkkel. Szótag-kép egyeztetése. Szóolvasás. (2, 2+2). Olvasott szavak értelmezése mondatalkotással, rajzzal. Téri tájékozódás, vizuális differenciálás, bal-jobb irányok megkülönböztetése. Hiányos mondatok befejezése, értő olvasás fejlesztése. Vizuális észlelés (vizuális helyzet észlelése, iránykövetés), összeolvasás gyakorlása játékos feladattal. Vizuális emlékezet fejlesztése.

**Fejlesztési terület:** Az olvasás jelrendszerének elsajátítása, dekódolási képesség kialakítása. Téri tájékozódás, vizuális differenciálás, bal-jobb irányok megkülönböztetése. Vizuális emlékezet fejlesztése.

**Az óra didaktikai feladatai:** Gyakorlás, új ismeret.

**Felhasznált források:** Olvasókönyv, Munkafüzet.

1. **óra**

|  |  |  |  |  |
| --- | --- | --- | --- | --- |
| **Időkeret** | **Az óra menete** | **Nevelési-oktatási stratégia** | | |
|  |  | **Módszerek** | **Tanulói munkaformák** | **Eszközök** |
| **3 perc** | **Bevezetés, ráhangolás.**  *Miben különbözik?*  Képek összehasonlítása és a különbségek megkeresése, megnevezése. | Fejlesztés, motiválás, játék. | Frontálisan irányított egyéni munka. |  |
| **2 perc** | **Gyakorlás, ismétlés**  *Szavakat fogok mondani. Koppintsatok az asztalon, ha olyan szót hallotok, aminek a nevében l hang van!*  autó, lapát, kerék, alma, Anna, bokor, vonat, lámpa, vödör, labda stb. | Gyakorlás, ellenőrzés. | Frontális. |  |
| **3 perc** | Képek és korongsorok, ill. szavak párosítása  (al – ma, liba, lámpa, li-la stb.) | Gyakorlás, ellenőrzés. | Csoportos vagy páros munka. | Képek, szavak és korongsorok a tanult betűk helyének jelölésével |
| **3 perc** | Tik-tak mondóka bemutatása  (A mondóka memorizálása, helyes artikulációval) | Bemutatás, fejlesztés. | Frontális. | **TK. 36. old.**  Mondóka |
| **5 perc** | **Betűtanítás előkészítése**  Eseménykép bemutatása a gyerekeknek.  Meséljetek a képről! ( Önálló szövegalkotás, mondatalkotás.)  Irányított kérdésekkel mondatok alkotása a képről. | Bemutatás, beszélgetés. | Frontális. | **TK. 36. o.** Nyitókép |
| **4 perc** | ***Mit látsz a képen? Mondd ki! Figyeld meg hol hallod az o és ó hangokat?***  (A szavak kiejtésénél felhívjuk a figyelmet a helyes ejtésre. Azoknál a szavaknál, ahol a könyv nem jelöli a keresett hang helyét, a gyerekek a saját táblájukon jelzik koronggal a hang helyét. A korongokkal kirakás mellett használhatjuk a hangok helyének jelölésénél az alábbi táblácskát is.) | Feladatmegoldás. | Frontális. | **TK. 36. o. 1. fel.**  http://www.publicdomainpictures.net/pictures/40000/nahled/basic-yellow-square.jpghttp://www.alexbutor.hu/sites/default/files/large-pictures/VAZ_RAL5010_kek_large.jpghttp://www.tutorial.hu/uploads/2012/07/3.pnghttp://csetneki.hu/turistajelzes-memory/pirosharomszog.pnghttp://webtanitoneni.lapunk.hu/tarhely/webtanitoneni/kepek/201407/teglalap.png |
| **2 perc** | Hogyan csoportosítottunk?  A csoportosítás szabályának felismerése, magyarázata. A csoportok kiegészítése más tárgyakkal. | Feladat megoldás, gondolkodás fejlesztése. | Páros vagy csoportos. | **TK. 36. o. 2. fel.** |
| **1 perc** | ***Ejtsd hosszabban és rövidebben a hangot a képek alapján!***  (A gyerekeknél legyen tükör, hogy megfigyelhessék a szájállást a hang kiejtésénél!) | Bemutatás, szemléltetés, megbeszélés, feladat megoldás. | Frontális. | **TK. 36. o. 3. fel.** |
| **2 perc** | **Betűtanítás**  **A hívókép bemutatása (oroszlán).**  (Még betű nélkül.)  *Mi van a képen?*  *Tapsoljuk le! Mi az első hangja?* | Bemutatás, megbeszélés. | Frontális. | **TK. 37. o.**  Hívókép, még betű nélkül. |
| **2 perc** | **A hívókép mellé a táblára felrakjuk az o, O betűt.**  *Figyeljétek meg a betűket!*  *Milyen betűelemekből áll a betű?* | Bemutatás, megbeszélés. | Frontális. | **TK. 37. o.**  Hívókép és betű. |
| **3 perc** | **Hangsor és betűkapcsolatok olvasása** | Feladatmegoldás, olvasás. | Frontális, vagy dolgozhatnak párban is a tanulók és eben az esetben lehetőség van az egyéni differenciált olvastatásra is. | **TK. 37. o. 4. és 5 .fel.** |
| **2 perc** | **Képek keresése megadott korongsorok segítségével a nyitóképen.** | Feladatmegoldás, gyakorlás, ellenőrzés. | Egyéni munka  (a nehezebben haladóknak segítséggel). | **TK. 37. o. 6. fel.** |
| **3 perc** | **A hívókép bemutatása (óra).**  (Még betű nélkül.)  Mi van a képen? Tapsoljuk le! Mi az első hangja?  A hívókép mellé tegyük fel az o, ó betűt.  *Figyeljétek meg a betűket!*  *Milyen elemekből állnak?*  *Miben hasonlítanak az o, ó, O, Ó betűk? Miben különböznek?* | Bemutatás, megbeszélés. | Frontális. | **TK. 37. o.** |
| **3 perc** | **Betűsor és betűkapcsolatok elolvasása**, figyelve az időtartamnak megfelelő helyes ejtésre. | Olvasás, gyakorlás. | Frontális. | **TK. 37. o. 7. és 8. fel.** |
| **2 perc** | **Képek keresése megadott korongsorok segítségével a nyitóképen.** | Feladat megoldás. | Egyéni. | **TK. 37. o. 9. fel.** |
| **3 perc** | **Keressünk a tanteremben olyan dolgokat, aminek a nevében hallod az o, ó hangot!**  Kinek a nevében van o, ó?  Kinek a neve kezdődik o, ó betűvel?  (Lehet vezetéknév vagy keresztnév.) | Játék, gyakorlás. | Frontális. | Tárgyak a tanteremben. |
| **2 perc** | Óra lezárása, értékelés. |  |  |  |

1. **óra**

|  |  |  |  |  |
| --- | --- | --- | --- | --- |
| **Időkeret** | **Az óra menete** | **Nevelési-oktatási stratégia** | | |
|  |  | **Módszerek** | **Tanulói munkaformák** | **Eszközök** |
| **2 perc** | **Az új ismeretek rögzítése**  **Ráhangoló feladatok, gyakorlás:**  *Rakd ki az o, ó betűket a kép alapján!*  (A táblán lévő pont-vonal sor alapján rendezik a betűket a gyerekek a padjukon. Ellenőrzés a táblán.) | Gyakorlás. | Egyéni munka, frontális ellenőrzés. | Betűkártyák. |
| **3 perc** | ***Képeket mutatok. Próbáld megjegyezni mindet!***  (olló, indián, fóka, csiga, gyík, kígyó)  *Most szavakat fogok mondani.*  *Koppints, ha olyan szót mondok, aminek a képét láttad a táblán!*  autó, olló, király, rigó, virág, csiga, bika, létra, virág stb. | Fejlesztés, játék. | Frontális. | Táblán képek  (lefordíthatóan) |
| **3 perc** | ***Felvillantott betűk, betűkapcsolatok és szavak olvasása***  (A nagy kártyákon betűk, betűkapcsolatok és szavak vannak a tanult betűk felhasználásával. A gyerekeknek pár másodpercre megmutatjuk ezeket egyenként, majd lefordítjuk, a tanulók kimondják, amit elolvastak.  Betűkkel kezdünk, majd betűkapcsolatok, végül a szavak következnek. | Gyakorlás, fejlesztés. | Frontális | Nagy betűk, betűkapcsolatok és szókártyák |
| **3 perc** | ***Mondd ki a képek nevét! Hol hallod az o hangot?***  *Tapsold le! Szótagold le! Jelöld az o hang helyét!* | Gyakorlás, ellenőrzés. | Egyéni munka. | **Mf. 34. o.1. fel.** |
| **3 perc** | ***Hol hallod az ó hangot? Színezd ki!***  (A gyerekek önállóan dolgoznak, majd közösen ellenőrzünk a tábla, vagy interaktív tábla segítségével.) | Gyakorlás, ellenőrzés. | Egyéni munka. | **Mf. 35. o. 1. fel.** |
| **5 perc** | **Varró Dániel Kerge ABC vers részletének bemutatása**  ***Karikázd be az o betűket a versben!***  A versrészlet memorizálása. | Gyakorlás, ellenőrzés. | Egyéni munka. | **Mf. 34. o. 2. fel.** |
| **3 perc** | ***Melyik szótaggal kezdődik a kép neve? Kösd össze!***  Mi kezdődhet, la-, om-, és ma- szótaggal? | Gyakorlás, ellenőrzés. | Páros vagy csoportos munka. | **Mf. 34. o. 3. fel.** |
| **6 perc** | **Memória játék olvasással**  A táblán képek és szavak lefordítva. A memória játéknak megfelelően kell 2 lapot megfordítani és ennek segítségével megtalálni a kép-szó párokat.  lila, ló, alma, olló, mama, malom | Fejlesztés, játék. | Csoportos vagy egyéni munka. | Képek és szavak  (forgathatóan) |
| **2 perc** | ***Karikázd be a szavakat!*** | Gyakorlás, fejlesztés. | Egyéni munka. | **Mf. 35. o. 3. fel.** |
| **10 perc** | ***Vezesd az óriást a várba! Mit olvastál az utakon?***  Mondj egy rövid történetet a képen lévő óriásról. (A kitalált történetet elő is adhatják a gyerekek.)  Milyen meséket ismersz, amiben óriás szerepel? | Gyakorlás, ellenőrzés, olvasás.  Szövegalkotás, drámajáték. | Csoportos | **Mf. 35. o. 4. fel.** |
| **2 perc** | ***Karikázd be az o, ó betűket a versben!*** | Gyakorlás, ellenőrzés | Egyéni munka. | **Mf. 35. o. 2. fel.** |
| **2 perc** | Értékelés, házi feladat megbeszélése. | Értékelés | Frontális | **HF.: Mf.34. o. 4. fel.** |